Franz Dewandelaer

Franz Dewandelaer a skepyî li 20 di may 1909 a Nivele et a morou tot djonne a Brudje li 23 d' awousse 1952.

C' est onk des pus grands fjheus d' arimés e walon. Il a scrît estant tot djonne (19-25 ans) mins nén lontins.

Riprins dins dins l' antolodjeye Gallimard des powetes do 20inme sieke, pu dins l' grosse antolodjeye da Piron. Ey eto dins l' antolodjeye Fleurs diyalectåles.

 Ouve e walon 
Si prumî tchîf-d'ouve, "Bouket-tot-fwait" a rexhou e 1933. C' esteut des arimés so Nivele. 

"El moncea ki crexhe" n' a vudî k' e 1948. 

Gn ourit eto "Bokets del nute" (1935), "Tchabårêyes" (1936). 

Si ouve etire fourit rashonnêye pa Jean Guillaume dizo titraedje Œuvres poétiques, et eplaideye e 1970. 

Ene plake CD-rom adjinçnêye pa s' fi Yvan, avou tos les documints eplaidîs et nén eplaidîs (Frans Dewandelaer et la culture wallonne) a rexhou e 2003. Li minme anêye, li SLLW eplaidive on livret sor lu dins l' coleccion Memwere walone.

 Djudjmint di si ouve e walon 
Ç' a stî onk des prumîs et des råles sicrijheus walons ki s' a revinté siconte des gros, des menirs, des capitalisses, et minme siconte do Bon Diu, prezintés come li cåze del sofrance des ptitès djins. Lijhoz "Bon Diu d' mizere".

 Hårdêye difoûtrinne 
 Pådje Franz Dewandelaer 
  Onk di ses powinmes (l' aveule) metou e tchanson (pa Jean-Pierre Tintinaglia)

Dewandelaer